23/05/2019 | Administración LocalMunicipal
Boimorto
Aprobación do selo de órgano

ANUNCIO De conformidade co disposto no artigo 45.1) da Lei 39/2015 publícase o seguinte Decreto de Alcaldía co número 225/2019 de data 15.05.2019: <<ASUNTO: APROBACIÓN DO SELO DE ÓRGANO E AS ACTUACIÓNS ADMINISTRATIVAS AUTOMATIZADAS DO CONCELLO DE BOIMORTO. O artigo 41.1 da Lei 40/2015, do 1 de outubro, de Réxime Xurídico do Sector Público, dispón que: «Se entende por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público.» O apartado 2 do artigo 41 prevé que «en caso de actuación administrativa automatizada tense que establecer previamente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación». Así mesmo, o artigo 42 prevé, que «No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de firma electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documento mediante o acceso á sede electrónica correspondente.» En consecuencia, o citado texto normativo regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que a mesma Lei establece e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo en que non interveña de maneira directa un empregado público. Isto é, corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira aleatoria, senón baixo unha adecuada valoración dos supostos que se poden encaixar baixo a modalidade de actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. A Lexislación máis destacada respecto deste asunto ademáis do citado texto legal é a seguinte:  A Lei 7/1985, do 2 de abril, Reguladora das Bases de Réxime Local.  A Lei 5/1997, do 22 de xullo, de Administración Local de Galicia.  A Lei 39/2015, do 1 de outubro, do Procedemento Administrativo Común das Administracións Públicas.  A Lei Orgánica 15/1999, do 13 de decembro, de Protección de Datos de Carácter Persoal.  A Lei 59/2003, do 19 de decembro, de sinatura electrónica.  O Real Decreto 3/2010, do 8 de xaneiro, polo que se regula o Esquema Nacional de Seguridade no ámbito da Administración Electrónica. Finalmente e en base a todo o exposto e considerando o disposto no artigo 70 bis.3 da Lei 7/1985, do 2 de abril, Reguladora das Bases de Réxime Local, e en uso das atribucións conferidas polo artigo 21.1 a) e s) da citada Lei, RESOLVO: PRIMEIRO.–Aprobar as seguintes actuacións administrativas automatizadas do Concello de Boimorto. – De carácter xeral: todas as actuacións e procedementos que se vaian incorporando, con carácter automatizado a Plataforma de Tramitación Electrónica do Concello de Boimorto ou a súa sede electrónica (https://sede.boimorto.es/opencms/es/)– De carácter específico:  Expedición de certificados/volantes de empadroamento e certificados de convivencia.  Expedición electrónica de certificados e de informes de datos individualizados dos padróns, matrículas, censos e outros documentos tributarios e de ingresos públicos.  Expedición automática de recibos de presentación no rexistro electrónico da Administración.  Actuacións automatizadas de comprobación e de validación.  Foliado automático de expedientes electrónicos.  Apertura e peche de libros electrónicos.  Actos automáticos de cotexo, por exemplo a expedición de notas simples e de certificacións administrativas dos asentamentos de rexistros electrónicos e dos contidos de libros electrónicos.  Dixitalización de documentos en soporte papel.  Actos automáticos de comunicación coa cidadanía.  Intercambio de información, documentación e certificación con outras Administracións, Corporacións, Entidades e Institucións Públicas, Privadas e da Unión Europea.  Migracións e cambios de formato automáticos, particularmente a efectos de arquivo. SEGUNDO.–Os órganos competentes en relación coas actuacións administrativas automatizadas, en exercicio da función de fe pública administrativa, son os seguintes:  Para a definición das especificacións ou detalle do procedemento de creación e emisión do certificado: Secretaría da Corporación.  Para o deseño informático, programación e mantemento e auditoría do sistema de información e do código fonte: A Xerencia de Informática da Deputación de A Coruña  Para a supervisión e control de calidade: Secretaría da Corporación. TERCEIRO.–Crease o selo electrónico de Órgano do Concello de Boimorto coa seguinte denominación: SELO DE ÓRGANO DO CONCELLO DE BOIMORTO.  A responsabilidade da utilización a efectos de impugnación corresponde ao Concello de Boimorto.  As características do certificado e a verificación de documentos asinados con selo de órgano poderase realizar na sede electrónica do Concello de Boimorto.  O selo electrónico de Órgano do Concello de Boimorto poderase utilizar nos procesos de tramitación automatizada sinalados anteriormente.  O órgano responsable a efectos de impugnación é a Alcaldía do Concello de Boimorto. CUARTO.–A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da lei 39/2015, do 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGM). 5. Ostentarán permisos de Selado Electrónico unicamente os empregados públicos que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro.7. O código electrónico de verificación permitirá verificar a autenticidade dos documentos xerados electrónica e automaticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental TEDeC SIGEM, asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, de procedemento administrativo común das administracións públicas. QUINTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre. SEXTO.–Esta resolución producirá efectos desde a súa publicación no Boletín oficial da Provincia de A Coruña. Igualmente publicarase na sede electrónica do Concello de Boimorto a efectos de xeral coñecemento de acordo co artigo 45.1 da Lei 39/2015. Decretouno a Alcaldía en Boimorto a data da súa sinatura dixital, do que eu, Sr. Secretario deste Concello, dou fe e traslado>>. Boimorto, 20 de maio de 2019. A alcaldesa Asdo.: María Jesús Novo Gómez